23/09/2016 | Administración LocalMunicipal
San Sadurniño
Aprobación definitiva do Plan Económico Financieiro

A N U N C I O Aprobado inicialmente polo Pleno deste Concello, na sesión celebrada o día 11/08/16, o Plan Económico Financieiro 2016-2017 deste Concello e exposto ó público mediante anuncio publicado no BOP n.º 156, do 18/08/16, sen que se presentase alegación algunha durante o prazo legalmente establecido, e en cumprimento do indicado no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, mediante o presente faise público o contido dese Plan, que é o seguinte: “PLAN ECONÓMICO-FINANCIERO DO CONCELLO DE SAN SADURNIÑO PARA 2016 E 2017 I. Introducción. A elaboración, aprobación e execución dos Orzamentos e demais actuacións que afecten os gastos ou ingresos das entidades locais someteranse aos principios de estabilidade orzamentaria e sustentabilidade financeira, coherente coa normativa europea e de conformidade co establecido nos artigos 3, 4, 11, 12 e 13 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira (LOEPSF). Entenderase por Estabilidade Orzamentaria das Administracións Públicas a situación de equilibrio ou superávit estrutural. De acordo co artigo 11.3 e 11.4 da LOEPSF, as corporacións locais non poderán presentar déficit estrutural, definido como déficit axustado ao ciclo, neto de medidas excepcionais e temporais. Igualmente, deberase cumprir co principio de Sustentabilidade Financeira, entendido como a capacidade para financiar compromisos de gasto presentes e futuros dentro dos límites de déficit, débeda pública e morosidade da débeda comercial de acordo co establecido nesta Lei, a normativa sobre morosidade e na normativa europea. Finalmente, avaliarase o cumprimento da Regra do Gasto, para os efectos que a variación do gasto computable non supere a taxa de referencia do crecemento do produto interior bruto, publicada polo Ministerio de Economía e Competitividade (1,30% para 2015). Mediante Decreto de Alcaldía de data do 29/07/16, apróbase a liquidación do orzamento municipal de 2015, onde se pon de manifesto o incumprimento da estabilidade presupostaria e da Regra de Gasto. Estes feitos implican a necesaria formulación dun Plan Económico-Financeiro que permita, no ano en curso e o seguinte, o cumprimento da regra de gasto, de conformidade co disposto nos artigos 21 e 23 da LOEPSF. II. Contido e tramitación. De acordo co artigo 21 da LOEPSF, o Plan Económico-Financeiro conterá, como mínimo, a seguinte información: a) As causas do incumprimento da regra de gasto. b) As previsións tendenciales de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extrapresupuestarios en que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, de acordo co previsto no informe a que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. E o artigo 116. bis da Lei 7/1985, do 2 de abril, Reguladora das Bases do Réxime Local, no seu apartado segundo, dispón que adicionalmente ao previsto no artigo 21 da LOEPSF, o mencionado plan incluirá polo menos as seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir os seus custos. c) Incremento de ingresos para financiar os servizos obrigatorios que presta a Entidade Local. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio lindeiro da mesma provincia. O Plan Económico-Financeiro será presentado, no prazo máximo dun mes desde que se constate o incumprimento, ante o Pleno da Corporación, quen deberá aprobalo no prazo máximo de dous meses desde a presentación e a súa posta en marcha non poderá exceder de tres meses desde a constatación do incumprimento. III. Situación actual. A liquidación do presuposto do ano 2015 ofrece as seguintes magnitudes: A) Resultado presupostario do exercicio de 2015: 1) Dereitos recoñecidos netos: 2.901.528,79 2) Obrigas recoñecidas netas: 3.081.517,08 3) Resultado presupostario (1-2): - 179.988,29 4) Desviacións positivas de financiación: 0 5) Desviacións negativas de financiación: 0 6) Gastos financiados con remanente líquido de tesorería: 228.592,72 7) Resultado de operacións comerciais: 0 8) Resultado presupostario axustado: 48.604,43 B) Estado de remanente de tesorería: 1) (+) Dereitos pendentes de cobro en fin de exercicio: 511.477,28 2) (-) Obrigas pendentes de pagamento en fin de exercicio: 407.322,37 3) (+) Fondos líquidos de tesoureiría a fin de exercicio: 448.265,87 4) (-) - Remanente de tesoureiría afectada a gastos con financiación afectada e saldos de dubidoso cobro: 81.742,81 – Partidas pendentes de aplicación: 6.766,03 5) Remanente de tesoureiría para gastos xerais: (1-2+3-4): 463.911,94 6) Remanente de tesoureiría total: 545.654,75 C) Cuantificación do remanente de tesoureiría: 463.911,94. Por outra parte, con motivo da elaboración e aprobación da Liquidación do exercicio 2015 a Intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1.º.–O Concello da San Sadurniño cumpre co límite da débeda xa que dos informes de Intervención da Liquidación do exercicio 2015 se deduce que ten a 31/12/2015 unha débeda viva por importe de 193.887,53 €, derivada da participación deste Concello nun plan da Deputación Provincial, o Plan de Aforro e Investimento 2015. O nivel de débeda así calculado estaría por baixo do 110% dos ingresos correntes, límite previsto segundo o artigo 53 do Texto Refundido da Lei Reguladora das Facendas Locais, e por debaixo do 75 % límite que establece a Disposición Adicional 74ª da LPGE para 2014.2.º.–Os cálculos relativos á capacidade/necesidade de financiación realizáronse dentro da plataforma da oficina virtual para a coordinación financieira coas entidades locais. O resultado é unha necesidade de financiación por importe de 545.163,85 €. 3.º.–Os cálculos relativos á regra de gasto realizáronse tamén dentro da plataforma da oficina virtual para a coordinación financieira coas entidades locais. O resultado reflicte unha diferencia entre o límite da regra de gasto e o gasto computable da liquidacion de 2015 por importe de -342.275,30 €, derivada dun incremento do gasto computable do 23,16% respecto do 2014. En consecuencia, e ante tal incumprimento do principio de estabilidade orzamentaria e da regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao Concello recuperar a situación de equilibrio. Por último, cómpre lembrar que con ocasión da aprobación do Orzamento do exercicio 2016 este Concello cumpre co obxectivo de estabilidade orzamentaria, co límite de débeda e coa regra de gasto para 2016. IV. Causas do incumplimiento da estabilidade presupostaria. Considérase que as causas principais do incumprimento da regra de gasto e do obxectivo de estabilidade presupostaria son as que de seguido se indican: – O importe de facturas pendentes de aprobación a 31 de decembro de 2015 por falta de crédito orzamentario, é dicir, en base o saldo da conta 413. – O incremento no volume de facturas pendentes de imputar o Orzamento a finais de exercicio, que incumpriu a previsión fixada coa confección do Orzamento do exercicio 2015. – A aprobación de expedientes de modificación de créditos para incorporación de remanente de tesoureiría para gastos xerais por importe de 270.677,08 €. Atendendo a criterios presupostarios, a Orde HAP 419/2014, do 14 de marzo, pola que se modifica a Orde EHA 3565/2008, do 3 de decembro, pola que se aproba a Estrutura dos Presupostos das Entidades locais, dispón que as aplicacións ao presuposto dos ingresos contidos no remanente de tesouraría recolleranse, ao longo do exercicio, no capítulo 8 do presuposto de ingresos de cada entidade local, sen que en ningún caso tales ingresos poidan formar parte dos créditos iniciais do presupuesto. Considerando o exposto, o remanente de tesouraría configúrase como un ingreso financeiro cuxa utilización esixe a tramitación dun expediente de modificación presupostaria para destinalo ao financiamento do fin imposto por unha norma con rango de lei de forma que, se financia gastos de carácter non financeiro, dará lugar necesariamente a un incumprimento do principio de estabilidade presupostaria e, posiblemente, o límite fixado pola regra de gasto. O remanente de tesourería configúrase como un ingreso financeiro que financia gastos de carácter non financeiro, polo que dará lugar necesariamente a un incumprimento do principio de estabilidade presupostaria e, potencialmente, do límite da regra de gasto e esixirá a aprobación dun plan económico financeiro, posto que, conforme á normativa actual, xera inestabilidade presupostaria no momento de executar a modificación presupostaria, O remanente de tesouraría, aínda cando se configura contablemente como un activo financeiro, a súa natureza identificaríase co aforro que xera unha entidade local nun exercicio como consecuencia do desfase entre a execución duns ingresos presupostarios e as obrigas recoñecidas ás que están afectados de forma tal que ese aforro haberá de ser utilizado como fonte de financiamento das obrigas de exercicios posteriores a aquel no que se obtivo En consecuencia, non cabe admitir que a utilización do remanente de tesouraría por unha entidade local sexa determinante dunha situación de déficit estrutural, é máis, habería de identificarse cunha situación de superávit presupostario no momento da liquidación do presuposto. Sentada a natureza do remanente de tesouraría afectado cabe entender que os seus efectos sobre a situación económico financeira dunha entidade local en nada coinciden cos derivados doutros recursos financeiros que esixen un reembolso das cantidades recibidas e por iso parece lóxico que o tipo de medidas a implementar no plan económico financeiro deban acomodarse á situación descrita. Sobre a base do exposto, cabe afirmar que a recuperación dos obxectivos de estabilidade presupostaria e, se é o caso, da regra de gasto, incumpridos pola utilización do remanente de tesouraría afectado se lograría coa simple aprobación do presuposto do exercicio seguinte en situación de equilibrio presupostario e dentro do límite de variación do gasto computable, sen necesidade de medida estrutural ningunha dada a natureza do remanente de tesouraría afectado no ámbito da Administración local. Nese contexto, a entidade local deberá elaborar e aprobar un plan económico financeiro que se poderá limitar a expoñer a orixe do desequilibrio en termos de contabilidade nacional e a recoller aquela medida. – A participación da entidade no Plan de Aforro e Investimento 2015 da Deputación Provincial, debido ás seguintes consideracións: op cómputo de ingresos e gastos a efectos de cálculo da estabilidade limítase ós capítulos 1 ó 7, tanto en ingresos como en gastos, polo tanto os ingresos computables nos capítulos 8 e 9, de carácter financieiro (agás os procedentes do remanente de tesoureiría para gastos xerais) cos que se financien gastos correspondentes ós capítulos do 1 ó 6 da clasificación económica de gastos, computarán como gasto, pero non como ingreso. Por esa razón os investimentos realizados con ingresos procedentes do PAI 2015 da Deputación (as obras de “Pavimentación dos camiños de Cadavás, O Seixo, A Fraga e outros”, contratada por 53.119 €, “Centro Municipal de Empresas”, contratada por 57.831,68 € e “Casa da Xuventude”, contratada por 82.936,85 €), que corresponden ó capítulo 9 de ingresos pola súa natureza de crédito, xa indicada nas propias bases do PAI 2015 e foron contratadas e executadas con cargo a créditos do capítulo 6 de gastos, computan como gasto pero non como ingreso a efectos de estabilidade, xenerando unha diferencia negativa polo seu importe no cálculo do cumprimento ou incumprimento do obxectivo de estabilidade presupostaria. Cómpre especificar que o préstamo de que se trata convocouse e concedeuse pola Deputación Provincial, outra administración pública, que o seu destino foi a execución de investimentos financieiramente sostibles, que ten dous anos de carencia, 2016 e 2017, nos que non devengará custe algún e que está libre de intereses, polo que supón unha fonte de financiación totalmente gratuita para os concellos. Considérase que este incumprimento ten un carácter coxuntural e non estructural, por canto que se trata dunha incorporación financiada con remanente de tesourería para gastos xerais e da participación nun plan público de financiación diferida de investimentos financieiramente sostibles. En consecuencia, se descontamos estas obrigas, resulta que se cumpriría o obxectivo da regra de gasto e da estabilidade orzamentaria. Segundo a modificación introducida pola Lei Orgánica 9/2013, do 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este Concello, e así queda reflectido no presente plan, deberá volver á situación de equilibrio con data máxima o 31 de decembro de 2017. Este é, pois, o horizonte temporal deste plan. V. Medidas a adoptar para corrixir a situación. Á vista do anterior, como consecuencia do incumprimento da estabilidade presupostaria do Concello de San Sadurniño debe aprobar un Plan Económico Financeiro conforme á LOEPSF, no que se recollerán as medidas necesarias para corrixir esta situación conxuntural de incumprimento, que se indican neste apartado do presente Plan. Primeiramente, hai que dicir que o presuposto municipal para o exercicio 2016 foi aprobado inicialmente por acordo plenario do 9 de xaneiro de 2016, o cal foi elevado a definitivo unha vez finalizado o período de exposición pública sen a presentación de alegacións. O presuposto municipal de 2016 cumpre cos obxectivos de estabilidade presupostaria tal e como queda exposto no informe de Intervención que o acompaña e como asi se remitiu o Ministerio de Facenda VI. Conclusións. Para o exercicio 2016, hai que ter xa en conta que a aprobación do Orzamento do Concello para este ano deu lugar ao seguinte detalle: Cos datos anteriores, resulta que o Concello está na seguinte situación: – Cumpre inicialmente a regra de gasto. – Cumpre inicialmente co obxectivo de estabilidade orzamentaria. – Cumpre co nivel de débeda pendente segundo os datos de débeda viva a 31/12/2015. Para os anos 2016 e 2017, as medidas que se propoñe adoptar serían as seguintes: – Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados íntegramente durante o mesmo ano. No caso de existir a finais do presente exercicio 2016 facturas pendentes de aplicar o Orzamento por falta de crédito, incluír dita estimación nos créditos iniciais do exercicio 2017. – Manter o período medio de pago (PMP) por debaixo do límite legal de 30 días, tentando manter o calculado segundo o Real Decreto 635/2014, do 25 de xullo, polo que se desarrolla a metodoloxía de cálculo do período medio de pago a provedores das Administracións Públicas. – Limitar a utilización do Remanente de Tesourería para o financiamento de gastos (tanto o Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos – Xestionar os orzamentos dos exercicios 2016 e 2017 coa máxima atención ao cumprimento da estabilidade e da regra de gasto. Para isto, nos expedientes de recoñecemento extraxudiciais de créditos que se aproben polo Pleno Municipal e pola Alcaldía neses exercicios, sempre se procurará que o crédito dispoñible non se utilice para incrementar o gasto computable. – O presuposto de 2016 xa foi aprobado cumprindo o obxectivo de estabilidade orzamentaria e da regra de gasto e nivelado en canto á relación entre ingrersos e gastos. Con todo o anterior, preténdese alcanzar coa liquidación do exercicio 2016 de novo a situación de equilibrio e mantelo durante o exercicio 2017. Con relación ás estimacións dos ingresos, cómpre sinalar que como previsións de dereitos recoñecidos netos en 2016 e 2017 se parte dos datos que figuran na Liquidación do Orzamento do Concello para o exercicio 2015, aínda que na execución final do Orzamento dos exercicios 2016 e 2017 tamén figurarán as modificacións orzamentarias que se poidan efectuar en función dos recursos afectados provenientes doutras administración públicas. Agora ben, dado que este dato non se coñece con total seguridade a día de hoxe, pártese só das subvencións previstas nas consignacións iniciais a efectos de calcular a regra de gasto. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste Concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta Alcaldía que procede destacar as seguintes apreciacións: – Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercicios anteriores, nos que se presuposta con prudencia e tratando de evitar distorsións posteriores. – En canto a xestión integrada e coordinada dos servizos obrigatorios que presta o Concello para reducir custes, tratarase de cumprir tendo en conta as actuacións que a Deputación Provincial poida realizar en canto a contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. – Incremento de ingresos para financiar os servizos obrigatorios que presta o Concello. De momento non se considera necesario profundizar na aplicación desta medida por canto que basicamente o que se vai pretender é reducir o gasto no exercicio 2016 e que sexa esta contención do gasto a que permita recuperar a situación de equilibrio. No caso de que á hora de executar o orzamento do exercicio 2017 se observe que as previsións de ingresos non se están a cumprir ou que por algún motivo excepcional hai que gastar máis do previsto, tratarán de tomarse medidas entón de cara a aumentar ingresos naqueles conceptos en que así sexa posible, e que sexa esta contención do gasto a que permita recuperar a situación de equilibrio. Asemade, instarase a maximizar a eficiencia e eficacia na xestión dos ingresos públicos que legal e normaticvamente ten estipulados este Concello. Considérase preciso facer constar neste sentido que o Concello está a realizar esforzos para adecuar o nivel dos ingresos ó custe dos servizos prestados, como o incremento nun 25% das cuotas do Imposto sobre Vehículos de Tracción Mecánica que precisamente comeza a súa aplicación na presente anualidade 2016, o que representará un incremento nos ingresos de arredor de 27.500 €. Tamén aprobouse recentemente unha modificación da ordenanza fiscal reguladora da expedición e documentos administrativos na que se introducen algúns feitos imponibles novos e finalmente, agárdase un importante incremento na recadación polo Imposto de Bens Inmobles como consecuencia de novas altas e modificacións catastrais en bens que nos últimos anos sufriron modificacións nos seus valores. Asemade, a previsión de ingresos por transferencias correntes e de capital para programas de periodicidade anual pronostícanse como maiores que nos exercicios 2015 e anteriores. – Racionalización organizativa. Considérase convinte incidir nun proceso de modernización administrativa dada a súa potencial incidencia nun mellor aproveitamento dos custes de xestión, polo que xa se está executando un programa de actuación que rematará coa aprobación dun Documento de actualización e mellora dos procesos clave na xestión administrativa desta institución, que vai redundar nun incremento na eficacia e eficiencia deses custes administrativos e de xestión – Supresión de entidades de ámbito territorial inferior ao municipio. Este Concello non ten entidades desta natureza. – Proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este Concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Por último, se considera que as medidas propostas son coherentes coas variacións interanuais das previsións orzamentarias respectivas. VI. CONCLUSIÓNS. Á vista do contido deste plan exposto nos apartados anteriores, formulo as seguintes conclusións: – No informe emitido pola Intervención municipal en relación á Liquidación do exercicio 2015 constatouse o incumprimento da estabilidade orzamentaria e da regra de gasto regulada no artigo 12 da LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico-financeiro para a súa aprobación polo Pleno do Concello. – Considérase que unha vez aplicadas as medidas contidas no presente plan, o Concello de San Sadurniño cumprirá co obxectivo de estabilidade orzamentaria e da regra do gasto ao final do periodo que comprende os exercicios 2016 e 2017, con ocasión da aprobación da liquidación dos mencionados exercicios. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva moi inferior o legalmente previsto como límite.” San Sadurniño, 20 de setembro de 2016. O alcalde Secundino García Casal